Document ID: /roh_data/filtered/fineweb-2-filterrobots_roh.jsonl.gz/11570

La regenza tudestga aveva empermess lur sustegn a la Frantscha suenter ils attentats dal SI a Paris.
Attatgas ord l'aria e sustegn per portaviuns franzos
En detagl vul la Germania sa participar ad attatgas ord l’aria cunter il Stadi Islamic en la Siria ed en l’Irac. L’engaschi planisà da la Bundeswehr è la resposta tudestga sin las attatgas terroristicas a Paris d’avant bun duas emnas. Suenter il cabinet sto er anc il Bundestag approvar l’engaschi militar.
A l’entschatta duai l’engaschi esser limità sin in onn. Ina tala limita è usitada tar mandats per acziuns en l’exteriur. La Bundeswehr duai duvrar plirs aviuns da retschertga dal tip «Tornado».
Plinavant èsi planisà da sustegnair in portaviuns franzos cun in bastiment da guerra.
RR novitads 11:00